ครม.เห็นชอบอนุมัติออกหนังสือเดินทางแก่นักท่องเที่ยวชาวซาอุดีอาระเบีย 30 วัน โดยไม่ต้องขอวีซ่า
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม  เปิดเผยว่า คณะรัฐมนตรีเห็นชอบอนุมัติออกหนังสือเดินทางให้นักท่องเที่ยวชาวซาอุดีอาระเบีย เข้ามาท่องเที่ยวที่ประเทศไทยได้ 30 วัน โดยไม่ต้องขอวีซ่า นับเป็นความสำเร็จจากการฟื้นฟูความสัมพันธ์ระหว่างไทย-ซาอุดีอาระเบีย ในรอบ 32 ปีนำไปสู่การต่อยอดความร่วมมือทั้งการส่งออกอาหาร แรงงาน และการเพิ่มเที่ยวบินตรงจากกรุงเทพฯ-ริยาร์ด อีกทั้งทำให้ประชาชนทุกภาคส่วนไม่ว่าจะเป็นภาคการผลิต การท่องเที่ยวและการส่งออกได้รับประโยชน์ในระยะยาวและเกิดความยั่งยืน ความสำเร็จดังกล่างถือเป็นผลงานจากทางภาครัฐและเอกชน ในการบูรณาการความร่วมมือเพื่อเกิดประโยชน์สูงสุดแก่ประเทศชาติ สำหรับการอนุมัติหนังสือเดินทางของนักท่องเที่ยวซาอุดีอาระเบีย จะทำให้เกิดการเดินทางเข้ามาเพิ่มขึ้น เกิดเม็ดเงินหมุนเวียนภายในประเทศ สร้างรายได้ให้ธุรกิจในห่วงโซ่การท่องเที่ยวไทย